Flavbrusta lorio

Flavbrusta lorio (Lorius chlorocercus) estas specio de papagaj birdoj, en la familio Psittaculidae.Forshaw (2006). plato 17. Ĝi estas endemio de sudaj Salomonoj.

Aspekto
La flavbrusta lorio estas 28 cm longa. Ĝi estas plejparte ruĝa kun nigra krono kaj verdaj flugiloj. Ĝi havas flavan transversan bendon sur la supra brusto kaj duonlunan nigran mallarĝan makulon ambaŭflanke de la kolo. Ĝi havas bluajn/verdajn femurojn kaj malhelgrizajn krurojn. Ĝi havas oranĝruĝan bekon, malhelgrizajn okulringojn kaj oranĝkolorajn irisojn. Sub siaj flugiloj la birdo havas bluajn plumojn.

Teritorio kaj habitato
La flavbrusta lorio estas endemia al la orientaj Salomonoj. Ĝiaj naturaj vivejoj estas subtropikaj aŭ tropikaj humidaj malaltebenaĵaj arbaroj kaj subtropikaj aŭ tropikaj humidaj montaraj arbaroj.

Rilato kun homoj
Flavbrustaj papagoj imitas vastan gamon da sonoj, inkluzive de la homa voĉo, alivorte ili estas "parolemaj papagoj". 

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Melanezio